নবীগঞ্জ প্রতিনিধি ॥ নবীগঞ্জে পল্লীতে এক সৌদি প্রবাসীর বাড়িতে দুর্ধর্ষ ডাকাতি হয়েছে। ডাকাতরা পরিবারের লোকদের মারপিট করে নগদ টাকা স্বর্ণালংকারসহ ৩ লক্ষাধিক টাকার মালামাল লুটে নিয়েছে। ডাকাতদের মারপিটে আহত একজনকে সিলেট মেডিকেল কলেজ হাসপাতালে ও আরেকজনকে নবীগঞ্জ হাসপাতালে ভর্তি করা হয়েছে। গত রবিবার দিবাগত গভীর রাতে নবীগঞ্জ উপজেলা কালিয়ারভাঙ্গা ইউনিয়নের পুরানগাও গ্রামের সৌদি আরব প্রবাসী ইদ্রিছ মিয়ার বাড়ীতে এ ডাকাতির ঘটনাটি ঘটেছে। জানা যায়, ওই রাতে প্রবাসী ইদ্রিছ মিয়ার বাড়ীতে ১০/১২ জনের একদল মুখোশধারী ডাকাত হানা দেয়। ডাকাতরা ঘরের দরজা ভেঙ্গে ভেতরে ঢুকে পরিবারের লোকজনকে জিম্মি ও বেদড়ক মারপিট করে লুটপাট চালায়। এ সময় ডাকাতদের হামলায় প্রবাসীর ভাই ইউনুছ মিয়া মারাত্মক আহত হয়েছে। তাকে আশংকাজনক অবস্থায় সিলেট ওসমানী মেডিকেল কলেজ হাসপাতালে ...